CELEX: 52017JC0023
Language: mt
Date: 2017-07-10
Title: Proposta Konġunta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt stabbilit mill-Ftehim ta’ Kooperazzjoni dwar is-Sħubija u l-Iżvilupp bejn l-Unjoni Ewropea u l-Istati Membri tagħha, minn naħa waħda, u r-Repubblika Iżlamika tal-Afganistan, min-naħa l-oħra, fir-rigward tal-adozzjoni tar-regoli ta' proċedura tal-Kumitat Konġunt, u l-istabbiliment ta' żewġ gruppi ta' ħidma speċjali

IL-KUMMISSJONI EWROPEA
            Brussell, 10.7.2017
            JOIN(2017) 23 final
            2017/0155(NLE)
            Proposta Konġunta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt stabbilit mill-Ftehim ta’ Kooperazzjoni dwar is-Sħubija u l-Iżvilupp bejn l-Unjoni Ewropea u l-Istati Membri tagħha, minn naħa waħda, u r-Repubblika Iżlamika tal-Afganistan, min-naħa l-oħra, fir-rigward tal-adozzjoni tar-regoli ta' proċedura tal-Kumitat Konġunt, u l-istabbiliment ta' żewġ gruppi ta' ħidma speċjali
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               Il-Ftehim ta’ Kooperazzjoni UE-Afganistan dwar is-Sħubija u l-Iżvilupp (“il-Ftehim”) ġie ffirmat fit-18 ta’ Frar 2017
                  1
               . 
            
            
               Il-Ftehim jirrappreżenta l-ewwel relazzjoni kuntrattwali bejn l-Unjoni Ewropea u l-Afganistan u jistabbilixxi qafas legali għall-kooperazzjoni tagħhom. 
            
            
               Il-Ftehim jirrifletti l-prinċipji u l-kundizzjonijiet li fuqhom se tkun ibbażata s-sħubija futura bejn l-UE u l-Afganistan (Titolu I u II). Dan jinkludi klawżoli ta' elementi essenzjali dwar id-drittijiet tal-bniedem u n-nonproliferazzjoni. Dan jippermetti wkoll għal kooperazzjoni f’firxa wiesgħa ta’ oqsma, inkluż l-iżvilupp (Titolu III), il-kummerċ u l-investiment (Titolu IV), il-ġustizzja u l-istat tad-dritt (Titolu V, li jinkludi klawżoli estensivi fuq il-ġlieda kontra l-kriminalità organizzata, il-ħasil tal-flus u l-ġlieda kontra n-narkotiċi u jkopri wkoll il-kooperazzjoni dwar il-migrazzjoni). Titolu VI jinkludi kapitoli dwar għadd ta’ oqsma speċifiċi għal kooperazzjoni settorjali 
            
            
               Il-Ftehim għandu jidħol fis-seħħ fl-ewwel jum tat-tieni xahar wara d-data li fiha l-Partijiet ikunu nnotifikaw lil xulxin dwar il-konklużjoni tal-proċeduri legali meħtieġa għal dak il-għan. Madankollu, skont l-Artikolu 59(2) u (3) u l-Artikolu 3 tad-Deċiżjoni tal-Kunsill (UE) 2017/434, il-Ftehim ser japplika proviżorjament f’bosta oqsma bħad-drittijiet tal-bniedem, id-djalogu politiku, il-kooperazzjoni għall-iżvilupp, eċċ. 
            
            
               Skont l-Artikolu 49 tal-Ftehim, ġie stabbilit Kumitat Konġunt, magħmul minn rappreżentanti tal-Partijiet fuq l-ogħla livell possibbli, biex jiżgura, inter alia, il-funzjonament u l-implimentazzjoni korretti tal-Ftehim.
            
            
               Sabiex jassistu lill-Kumitat Konġunt u jiġu ffaċilitati d-diskussjonijiet fuq livell ta’ esperti dwar uħud mill-oqsma ewlenin li jaqgħu fil-kamp ta’ applikazzjoni tal-Ftehim, huwa ssuġġerit li jitwaqqfu gruppi ta’ ħidma speċjalizzati, dwar:
            
            
               –Governanza tajba, drittijiet tal-bniedem u migrazzjoni kif ukoll
            
            
               –L-iżvilupp ekonomiku u soċjali.
            
            
               L-għan ta’ din il-proposta huwa li tiġi stabbilita l-pożizzjoni tal-UE fil-Kumitat Konġunt dwar:
            
            
               –l-adozzjoni tar-regoli ta’ proċedura tal-Kumitat Konġunt; kif ukoll
            
            
               –it-twaqqif tal-gruppi ta' ħidma speċjali.
            
            
               Il-pożizzjoni tal-UE se tkun ibbażata fuq l-abbozz mehmuż tad-deċiżjonijiet tal-Kumitat Konġunt. 
            
            
               2017/0155 (NLE)
            
            
               Proposta Konġunta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt stabbilit mill-Ftehim ta’ Kooperazzjoni dwar is-Sħubija u l-Iżvilupp bejn l-Unjoni Ewropea u l-Istati Membri tagħha, minn naħa waħda, u r-Repubblika Iżlamika tal-Afganistan, min-naħa l-oħra, fir-rigward tal-adozzjoni tar-regoli ta' proċedura tal-Kumitat Konġunt, u l-istabbiliment ta' żewġ gruppi ta' ħidma speċjali
               
            
               IL-KUNSILL TAL-UNJONI EWROPEA,
            
         
         
            
               Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 207 u 209, flimkien mal-Artikolu 218(9) tiegħu,
            
            
               Wara li kkunsidra l-proposta konġunta tal-Kummissjoni Ewropea u tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
            
            
               Billi:
            
            
               (1)Il-Ftehim ta’ Kooperazzjoni dwar Sħubija u Żvilupp bejn l-Unjoni Ewropea u l-Istati Membri tagħha, minn naħa, u r-Repubblika Iżlamika tal-Afganistan, min-naħa l-oħra (“il-Ftehim”) ġie ffirmat fit-18 ta’ Frar 2017 u huwa suġġett għal applikazzjoni proviżorja, skont l-Artikolu 59(2) u (3) u l-Artikolu 3 tad-Deċiżjoni tal-Kunsill (UE) 2017/434
                  2
               ; 
            
            
               (2)Skont l-Artikolu 49 tal-Ftehim, ġie stabbilit Kumitat Konġunt, sabiex jiżgura, inter alia, il-funzjonament u l-implimentazzjoni korretti tal-Ftehim. Sabiex isir kontribut lejn l-implimentazzjoni effettiva tal-Ftehim, il-Kumitat Konġunt għandu jadotta r-regoli ta’ proċedura tiegħu.
            
            
               (3)Skont l-Artikolu 49 tal-Ftehim, il-Kumitat Konġunt jista' jiddeċiedi li jistabbilixxi kumitati speċjali jew gruppi ta' ħidma biex jassistuh fit-twettiq tal-kompiti tiegħu. 
            
            
               (4)Il-pożizzjoni tal-Unjoni fi ħdan il-Kumitat Konġunt f'dak li għandu x'jaqsam mal-adozzjoni tar-regoli ta' proċedura tal-Kumitat Konġunt u t-twaqqif ta' gruppi ta' ħidma speċjali għandha tkun ibbażata fuq l-abbozzi ta' Deċiżjonijiet mehmuża tal-Kumitat Konġunt. 
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-pożizzjoni li għandha tiġi adottata mill-Unjoni Ewropea fil-Kumitat Konġunt stabbilit skont l-Artikolu 49 tal-Ftehim fir-rigward ta’:
            
            
               a)l-adozzjoni tar-regoli ta’ proċedura tal-Kumitat Konġunt; kif ukoll
            
            
               b)it-twaqqif ta' żewġ gruppi ta' ħidma speċjali, 
            
            
               għandha tissejjes fuq id-Deċiżjonijiet abbozz tal-Kumitat Konġunt mehmuża ma' din id-Deċiżjoni.
            
            
               Ir-rappreżentanti tal-Unjoni fil-Kumitat Konġunt jistgħu jaqblu dwar bidliet żgħar fl-abbozz ta' Deċiżjonijiet mingħajr ma jeħtieġu deċiżjoni ulterjuri mill-Kunsill.
            
            
               Artikolu 2
            
            
               Din id-Deċiżjoni tidħol fis-seħħ fil-jum tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  Id-Deċiżjoni tal-Kunsill (UE) 2017/434 tat-13 ta' Frar 2017 dwar l-iffirmar, f'isem l-Unjoni, u l-applikazzjoni provviżorja tal-Ftehim ta' Kooperazzjoni dwar Sħubija u Żvilupp bejn l-Unjoni Ewropea u l-Istati Membri tagħha, minn naħa waħda, u r-Repubblika Iżlamika tal-Afganistan, min-naħa l-oħra (ĠU L 67, 14.3.2017, p. 1).
               
               
                  
                     (2)
                  Deċiżjoni tal-Kunsill (UE) 2017/434 tat-13 ta' Frar 2017 dwar l-iffirmar, f'isem l-Unjoni, u l-applikazzjoni provviżorja tal-Ftehim ta' Kooperazzjoni dwar Sħubija u Żvilupp bejn l-Unjoni Ewropea u l-Istati Membri tagħha, minn naħa waħda, u r-Repubblika Iżlamika tal-Afganistan, min-naħa l-oħra (ĠU L 67, 14.3.2017, p. 1).
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 10.7.2017
            JOIN(2017) 23 final
            ANNESSI
            tal-
            Proposta Konġunta għal Deċiżjoni tal-Kunsill
            dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt stabbilit mill-Ftehim ta’ Kooperazzjoni dwar is-Sħubija u l-Iżvilupp bejn l-Unjoni Ewropea u l-Istati Membri tagħha, minn naħa waħda, u r-Repubblika Iżlamika tal-Afganistan, min-naħa l-oħra, fir-rigward tal-adozzjoni tar-regoli ta' proċedura tal-Kumitat Konġunt, u l-istabbiliment ta' żewġ gruppi ta' ħidma speċjali
            
               
         
         
            
               ANNESS 1
            
            
               Deċiżjoni Nru 1/2017 tal-Kumitat Konġunt UE-Afganistan
            
            
               ta’
            
            
               li tadotta r-Regoli ta’ Proċedura tiegħu
            
            
               IL-KUMITAT KONĠUNT UE-Afganistan, 
            
            
               Wara li kkunsidra l-Ftehim ta’ Kooperazzjoni dwar is-Sħubija u l-Iżvilupp bejn l-Unjoni Ewropea u l-Istati Membri tagħha, minn naħa, u r-Repubblika Iżlamika tal-Afganistan, min-naħa l-oħra (“il-Ftehim”), u b’mod partikolari l-Artikolu 49(5) tiegħu, 
            
            
               Billi:
            
            
               (1)Il-Ftehim ġie ffirmat fit-18 ta’ Frar 2017 u huwa suġġett għal applikazzjoni provviżorja skont l-Artikolu 59(2) u (3) u l-Artikolu 3 tad-Deċiżjoni tal-Kunsill (UE) 2017/434 tat-13 ta’ Frar 2017
            
            
               (2)Sabiex isir kontribut lejn l-implimentazzjoni effettiva tal-Ftehim, il-Kumitat Konġunt għandu jiġi stabbilit mill-aktar fis possibbli.
            
            
               Skont l-Artikolu 49(5) tal-Ftehim, il-Kumitat Konġunt għandu jadotta r-regoli ta' proċedura tiegħu stess,
            
            
               ADOTTA DIN ID-DEĊIŻJONI: 
            
            
               Artikolu Waħdieni
            
            
               Ir-Regoli ta' Proċedura tal-Kumitat Konġunt, kif stipulat fl-Anness A, huma b'dan adottati.
            
            
               Magħmul fi..., xxxx. TTK
            
            
               
                     Għall-Kumitat Konġunt UE-Afganistan
               
               
                     Il-President
               
            
            
               ANNESS A
            
            
               Regoli ta' Proċedura tal-Kumitat Konġunt 
            
            
               Artikolu 1
            
         
         
            
               Kompożizzjoni u presidenza
            
            
               1. Il-Kumitat Konġunt għandu jwettaq il-ħidmiet stipulati fl-Artikolu 49 tal-Ftehim. 
            
            
               2. Il-Kumitat Konġunt għandu jkun magħmul minn rappreżentanti tal-Partijiet fuq l-ogħla livell possibbli u għandu jkun presedut alternattivament, għal perjodu ta’ sena kalendarja, mill-Parti li tkun qed tospita l-laqgħa fis-sena kalendarja in kwistjoni. 
            
            
               3. Il-Kumitat Konġunt għandu jkun ippresedut b'mod alternat mill-Ministru tal-Finanzi tar-Repubblika Iżlamika tal-Afganistan u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà. Huma jistgħu jiddelegaw l-awtorità tagħhom lil uffiċjal għoli biex jippresjedi fuq il-laqgħat kollha tal-Kumitat Konġunt jew fuq parti minnhom. 
            
            
               Artikolu 2
            
            
               Laqgħat
            
            
               1. Il-Kumitat Konġunt għandu jiltaqa’ darba fis-sena. Il-laqgħat tal-Kumitat Konġunt għandhom jissejħu mill-President. Il-laqgħat isiru fi Brussell u f’Kabul alternattivament, f’data stabbilita bi ftehim reċiproku. Jistgħu jsiru sessjonijiet speċjali tal-Kumitat Konġunt fuq talba ta' waħda mill-Partijiet, jekk il-Partijiet jaqblu li jsir dan.
            
            
               2. Jekk il-Partijiet jaqblu, il-laqgħat tal-Kumitat Konġunt jistgħu eċċezzjonalment isiru permezz ta’ konferenza bil-vidjo.
            
            
               Artikolu 3
            
            
               Parteċipanti
            
            
               1. Kull Parti għandha tgħarraf lill-President dwar il-konfigurazzjoni tad-delegazzjoni tiegħu, qabel kull laqgħa tal-Kumitat Konġunt.
            
            
               2. Il-President, bi ftehim mal-Partijiet, jista’ jistieden esperti jew rappreżentanti ta’ korpi oħra għal-laqgħat, li jaġixxu bħala osservaturi jew sabiex jipprovdu informazzjoni dwar suġġett partikolari.
            
            
               Artikolu 4
            
            
               Pubbliċità
            
            
               1. Il-laqgħat tal-Kumitat Konġunt għandhom isiru bil-bibien magħluqa, ħlief jekk il-President, bi ftehim mal-Partijiet, jiddeċiedi li l-laqgħa għandha tkun pubblika. 
            
            
               2. Il-Kumitat Konġunt jista' joħroġ dikjarazzjonijiet lill-pubbliku kif iqis xieraq. 
            
            
               Artikolu 5
            
            
               Segretarjat
            
            
               Rappreżentant tas-Servizz Ewropew għall-Azzjoni Esterna u rappreżentant tal-Gvern tar-Repubblika Iżlamika tal-Afganistan għandhom iservu b'mod konġunt bħala Segretarji tal-Kumitat Konġunt. Il-komunikazzjonijiet kollha lil u mingħand il-President għandhom jiġu mgħoddija lis-Segretarji. Il-korrispondenza lil u mill-President tista' ssir permezz ta' kull mezz bil-miktub, inkluż permezz tal-posta elettronika. 
            
            
               Artikolu 6
            
         
         
            
               Aġendi għal-laqgħat
            
            
               1. Il-President għandu jfassal aġenda proviżorja għal kull laqgħa. L-aġenda proviżorja għandha tintbagħat, flimkien mad-dokumenti rilevanti, lill-Parti l-oħra sa mhux iktar tard minn 15-il jum qabel il-bidu tal-laqgħa. 
            
            
               2. Kull Parti tista’ titlob lill-President biex tpoġġi punt fuq l-aġenda.
            
            
               3. Il-Kumitat Konġunt jadotta l-aġenda fil-bidu ta' kull laqgħa. Kull punt minbarra dawk li jidhru fl-aġenda proviżorja jista' jitqiegħed fuq l-aġenda jekk il-Partijiet jaqblu li jsir hekk.
            
            
               4. F'ċirkostanzi speċjali u bi qbil mal-Partijiet, il-President jista' jqassar l-iskadenzi msemmija fil-paragrafu 1 sabiex jitqiesu l-ħtiġijiet ta' każ partikolari. 
            
            
               Artikolu 7
            
            
               Minuti
            
            
               1. L-eżitu tal-laqgħat tal-Kumitat Konġunt għandu jkun fil-forma ta' minuti miftiehma.
            
            
               2. Il-President għandu jagħmel sommarju tal-konklużjonijiet li wasal għalihom il-Kumitat Konġunt f’kull laqgħa. Iż-żewġ Segretarji jfasslu b’mod konġunt l-abbozz tal-minuti abbażi ta’ dawk il-konklużjonijiet, preferibbilment fi tmiem il-laqgħa jew sa mhux aktar tard minn 30 jum wara d-data tal-laqgħa. 
            
            
               3. Il-partijiet għandhom japprovaw l-abbozz preferibbilment fi tmiem il-laqgħa jew sa mhux aktar tard minn 45 jum mid-data tal-laqgħa jew sa kwalunkwe data oħra li jiftiehmu dwarha l-Partijiet. Malli l-partijiet ikunu approvaw l-abbozz tal-minuti, jiġu ffirmati żewġ kopji oriġinali mill-President u mis-Segretarji. Kull Parti għandha tirċievi kopja oriġinali waħda. 
            
            
               Artikolu 8
            
            
               Deċiżjonijiet u rakkomandazzjonijiet 
            
            
               1. Id-deċiżjonijiet u r-rakkomandazzjonijiet tal-Kumitat Konġunt jiġu adottati bi qbil komuni bejn il-Partijiet.
            
            
               2. Id-deċiżjonijiet u r-rakkomandazzjonijiet tal-Kumitat Konġunt għandhom ikollhom it-titolu “Deċiżjoni” jew "Rakkomandazzjoni" rispettivament u jkunu segwiti b'numru tas-serje, id-data tal-adozzjoni tagħhom u deskrizzjoni tal-materja tas-suġġett tagħhom. Kull deċiżjoni tistipula d-data li fiha tidħol fis-seħħ. 
            
            
               3. Il-Kumitat Konġunt jista’ jadotta deċiżjonijiet jew rakkomandazzjonijiet permezz ta’ proċedura bil-miktub. F’tali każijiet, il-Partijiet għandhom jaqblu dwar limitu ta’ żmien għat-tul tal-proċedura. Jekk mal-iskadenza ta’ dak il-limitu ta’ żmien, l-ebda Parti ma tkun esprimiet oppożizzjoni għall-proposta ta’ deċiżjoni jew rakkomandazzjoni, il-President għandu jiddikjara li d-deċiżjoni jew ir-rakkomandazzjoni ġew adottati bi ftehim komuni. 
            
            
               4. Id-deċiżjonijiet u r-rakkomandazzjonijiet tal-Kumitat Konġunt jiġu awtentikati permezz ta’ żewġ kopji awtentiċi ffirmati mill-President. 
            
            
               5. Kull Parti tista’ tippubblika d-deċiżjonijiet u r-rakkomandazzjonijiet tal-Kumitat Konġunt fil-pubblikazzjoni uffiċjali rispettiva tagħha. 
            
            
               Artikolu 9
            
            
               Spejjeż
            
            
               1. Kull Parti tieħu ħsieb l-ispejjeż li ġġarrab bħala riżultat tal-parteċipazzjoni tagħha fil-laqgħat tal-Kumitat Konġunt, kemm fir-rigward tal-persunal, tan-nefqa tal-għajxien kif ukoll fir-rigward tan-nefqa tal-posta u tat-telekomunikazzjonijiet. 
            
         
         
            
               2. Kull Parti għandha tħallas l-ispejjeż li ġġarrab relatati ma’ servizzi ta’ interpretazzjoni fil-laqgħat u t-traduzzjoni.
            
            
               3. Il-parti li tospita laqgħa għandha tassumi l-ispejjeż marbuta mal-organizzazzjoni tal-laqgħat u mar-riproduzzjoni tad-dokumenti. 
            
            
               Artikolu 10
            
            
               Gruppi ta’ ħidma speċjali
            
            
               1. Il-Kumitat Konġunt jista' jistabbilixxi kumitati jew gruppi ta' ħidma speċjali sabiex jgħinuh fil-prestazzjoni tal-ħidma tiegħu. Il-gruppi ta’ ħidma speċjalizzati jirrapportaw lill-Kumitat Konġunt wara kull waħda mil-laqgħat tagħhom. 
            
            
               2. Il-Kumitat Konġunt jista’ jiddeċiedi li jneħħi kull grupp ta’ ħidma speċjali eżistenti, biex jiddefinixxi jew jemenda t-termini ta’ referenza tiegħu jew biex jistabbilixxi aktar gruppi ta’ ħidma speċjalizzati. 
            
            
               3. Gruppi ta’ ħidma speċjali għandhom jagħmlu rapporti dettaljati dwar l-attivitajiet tagħhom li jiġu sottomessi lill-Kumitat Konġunt wara kull waħda mil-laqgħat li jsiru u se jkunu jistgħu jagħmlu rakkomandazzjonijiet lill-Kumitat Konġunt. 
            
            
               ANNESS 2
            
            
               Deċiżjoni Nru 2/2017 tal-Kumitat Konġunt UE-Afganistan
            
            
               ta’
            
            
               li titsabbilixxi żewġ gruppi ta’ ħidma speċjali u l-adozzjoni tat-termini ta’ referenza tagħhom
            
            
               IL-KUMITAT KONĠUNT UE-Afganistan,
            
            
               Wara li kkunsidra l-Ftehim ta’ Kooperazzjoni dwar is-Sħubija u l-Iżvilupp bejn l-Unjoni Ewropea u l-Istati Membri tagħha, minn naħa waħda, u r-Repubblika Iżlamika tal-Afganistan, min-naħa l-oħra (“il-Ftehim”), u b'mod partikolari l-Artikolu 49 (3) tiegħu, u l-Artikolu 10 tar-Regoli ta' Proċedura tal-Kumitat Konġunt,
            
            
               Billi:
            
            
               Il-Ftehim ġie ffirmat fit-18 ta’ Frar 2017 u huwa suġġett għal applikazzjoni proviżorja, skont l-Artikolu 59;
            
            
               Sabiex isir kontribut lejn l-implimentazzjoni effettiva tal-Ftehim, għandu jiġi stabbilit il-qafas istituzzjonali tiegħu mill-aktar fis possibbli.
            
            
               Skont l-Artikolu 49(3) tal-Ftehim u l-Artikolu 10 tar-Regoli ta' Proċedura tal-Kumitat Konġunt, il-Kumitat Konġunt jista' jiddeċiedi li jistabbilixxi gruppi ta' ħidma jew kumitati speċjali sabiex jgħinuh fil-prestazzjoni tal-kompiti tiegħu. 
            
            
               Sabiex jiġu permessi diskussjonijiet fil-livell ta’ esperti dwar l-oqsma ewlenin li jaqgħu fil-kamp ta' applikazzjoni tal-Ftehim, għandhom jiġu stabbiliti gruppi ta' ħidma speċjali. Il-Partijiet jistgħu jaqblu wkoll li jemendaw il-lista ta' gruppi ta' ħidma jew kumitati speċjali u/jew il-kamp ta' applikazzjoni tagħhom. 
            
            
               Din id-Deċiżjoni għandha tiġi adottata sabiex il-gruppi ta' ħidma speċjali jsiru operattivi f'waqthom. 
            
            
               ADOTTA DIN ID-DEĊIŻJONI:
            
         
         
            
               Artikolu Waħdieni
            
            
               Il-gruppi ta' ħidma speċjali mniżżel fl-Anness A huma b'dan stabbiliti. It-termini ta’ referenza tal-gruppi ta’ ħidma speċjali jkunu stabbiliti kif imniżżel fl-Anness B. 
            
            
               Magħmul fi,
            
            
               Għall-Kumitat Konġunt UE-Afganistan
            
            
               Il-President
               
            
               Anness A
            
            
               Kumitat Konġunt UE-Afganistan
            
            
               Gruppi ta’ ħidma speċjali
            
            
               (1)
                     Grupp ta’ Ħidma Speċjali dwar id-Drittijiet tal-Bniedem, il-Governanza Tajba u l-Migrazzjoni; 
            
            
               (2)
                     Grupp ta’ Ħidma Speċjali għall-Affarijiet Ekonomiċi u l-Iżvilupp Soċjali.
            
            
               Anness B
            
            
               Termini ta’ referenza 
               tal-gruppi ta’ ħidma speċjali stabbiliti taħt il-Ftehim ta' Kooperazzjoni dwar is-Sħubija u l-Iżvilupp bejn l-Unjoni Ewropea u l-Istati Membri tagħha, minn naħa, u r-Repubblika Iżlamika tal-Afganistan, min-naħa l-oħra
            
            
               Artikolu 1
            
            
               Il-gruppi ta’ ħidma speċjali jistgħu jiddiskutu l-implimentazzjoni tal-Ftehim fl-oqsma li huma jkopru. Huma jistgħu jiddiskutu wkoll suġġetti jew proġetti speċifiċi rigward il-qasam rilevanti ta’ kooperazzjoni bilaterali.
            
            
               Artikolu 2
            
            
               Il-gruppi ta' ħidma speċjali jaħdmu taħt l-awtorità tal-Kumitat Konġunt. Huma jirrapportaw u jibagħtu l-minuti u l-konklużjonijiet tagħhom lill-President tal-Kumitat Konġunt fi żmien 30 jum kalendarju wara kull laqgħa.
            
            
               Artikolu 3
            
            
               1. Il-gruppi ta' ħidma speċjali jkunu komposti minn rappreżentanti taż-żewġ Partijiet.
            
            
               2. Il-gruppi ta' ħidma speċjali jistgħu jistiednu esperti għal-laqgħat tagħhom u jistgħu jisimgħuhom rigward punti speċifiċi fuq l-aġenda.
            
            
               Artikolu 4
            
         
         
            
               Il-gruppi ta’ ħidma speċjali jkunu ppreseduti mill-Parti li jkollha l-Presidenza tal-Kumitat Konġunt.
            
            
               Artikolu 5
            
            
               Rappreżentant tal-Unjoni Ewropea u rappreżentant tal-Gvern tal-Afganistan għandhom jaġixxu b’mod konġunt bħala Segretarji tal-gruppi ta’ ħidma speċjali. 
            
            
               Artikolu 6
            
            
               1. Il-gruppi ta’ ħidma speċjali għandhom jiltaqgħu kull meta jkun hemm bżonn, fuq il-bażi ta’ talba bil-miktub minn kwalunkwe waħda mill-Partijiet, u mill-inqas darba fis-sena. Kull laqgħa ssir fi żmien u f’post li dwarhom ikun hemm qbil miż-żewġ Partijiet.
            
            
               2. Meta waħda mill-Partijiet tagħmel talba għal laqgħa tal-grupp ta' ħidma speċjali, is-Segretarju tal-Parti l-oħra jwieġeb fi żmien 15-il jum ta’ xogħol minn meta tasal dik it-talba. F’każijiet ta’ urġenza partikolari, il-laqgħat tal-gruppi ta' ħidma speċjali jistgħu jitlaqqgħu fi żmien iqsar, jekk iż-żewġ Partijiet jaqblu.
            
            
               3. Il-laqgħat tal-gruppi ta’ ħidma speċjali għandhom ikunu msejħa b’mod konġunt miż-żewġ Segretarji.
            
            
               Artikolu 7 
            
            
               1. Kull Parti tista’ titlob lill-President biex tpoġġi punt fuq l-aġenda tal-laqgħa tal-grupp speċjali ta’ ħidma. Il-punti biex ikunu inklużi fl-aġenda jitressqu quddiem is-Segretarji mill-inqas 15-il jum ta’ xogħol qabel id-data tal-laqgħa ikkonċernata. Kull dokument ta' sostenn ikun ipprovdut lis-Segretarji mill-inqas għaxart (10) iġranet ta’ xogħol qabel il-laqgħa. 
            
            
               2. Is-Segretarji jikkomunikaw l-abbozz tal-aġenda lill-Partijiet mhux aktar tard minn ħames (5) ġranet ta' xogħol qabel il-laqgħa. F’ċirkostanzi eċċezzjonali, bi qbil taż-żewġ Partijiet, jistgħu jiġu miżjuda punti għall-aġenda f’limiti iqsar ta’ żmien.
            
            
               Artikolu 8
            
            
               1. Is-Segretarji għandhom ifasslu b’mod konġunt abbozz tal-minuti ta’ kull laqgħa.
            
            
               2. Il-laqgħat tal-gruppi ta’ ħidma speċjali għandhom isiru bil-bibien magħluqa, ħlief jekk il-President, bi ftehim mal-Partijiet, jiddeċiedi li l-laqgħa għandha tkun pubblika.